РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 4
от заседанието на Комисия ”Международна дейност” на ВСС,
проведено на 30.01.2014 г.

Днес, 30.01.2014 г., четвъртък от 13.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова - отсъства
				Михаил Кожарев 

На заседанието на присъстваха експертните сътрудници на комисията: Христина Тодорова - директор на дирекция „Международна дейност” и Аделина Кандова – главен експерт в дирекция „Международна дейност”.

Д Н Е В Е Н   Р Е Д:

1.  ОТНОСНО: Писмо от Министерство на правосъдието и изпратени допълнителни въпроси във връзка предоставените от ВСС отговори на Въпросника /Схема за оценяване на съдебните системи – цикъл 2012-2014 г./ на Европейската комисия за ефективност на правосъдието /CEPEJ/, Съвет на Европа във връзка с Оценка на европейските съдебни системи – цикъл 2010-2012 г.

Комисия „Международна дейност”
Р Е Ш И:

1.1. ОДОБРЯВА разпределението на въпросите по комисии и изпраща на следните комисии на Висшия съдебен съвет за доуточняване на информацията съгласно писмото, в срок до 3 февруари 2014 г., както следва:
-	 Комисия „Бюджет и финанси" - въпрос 6, ред 3, ред 4 и въпрос 6 (други) и въпрос 132;
-	 Комисия „Професионална квалификация, информационни технологии и статистика" - въпрос 97 и въпрос 101; 
-	 Комисия по правни въпроси – въпрос 87 и 89; 
-	 Комисия „Съдебна администрация" – въпрос 46 и въпрос 52, ред 2;
- Комисия по анализ и отчитане степента на натовареност на органите на съдебната власт – въпрос 80 и 83; 
1.2. Възлага на дирекция „Международна дейност" да обобщи отговорите на получените от съответните комисии въпроси, да ги преведе на английски език и да ги изпрати до Министерство на правосъдието в срок до 5 февруари 2014 г.  

2. ОТНОСНО: Писмо от председателя на Софийски апелативен съд за номиниране на съдия за национална контактна точка по проекта на института „Макс Планк”.

Комисия „Международна дейност”
Р Е Ш И:

2.1. Възлага на дирекция „Международна дейност” да изиска  информация - справка от председателя на Софийски апелативен съд във връзка с разглежданите дела от съдия Мадлена Желева, документ за владеене на чужд език и справка за участия в международни програми.

3. ОТНОСНО: Писмо от Министъра на правосъдието за определяне на участници в Съвещателен орган по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност” на Българо-швейцарската програма за сътрудничество.

Предвид решенията от Комисия правни въпроси, Комисия „Съдебна администрация” и Комисия „Професионална квалификация, информационни технологии и статистика”, към които е отправено предложението,

Комисия „Международна дейност”
Р Е Ш И:

3.1. Възлага на дирекция „Международна дейност” да изготви писмо, с което да бъде уведомено Министерство на правосъдието за тримата членове на ВСС – Светла Петкова, Димитър Узунов и Даниела Костова, в отговор на тяхното писмо, които са определени за участие в Съвещателния орган по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност” на Българо-швейцарската програма за сътрудничество.

4. ОТНОСНО: Писмо от Министерство на финансите, дирекция „ОПАК” относно информация за отчитане изпълнението на ОПАК, във връзка с изготвянето на Годишен доклад за напредъка по Оперативна програма „Административен капацитет” за 2013 г.

Комисия „Международна дейност”
Р Е Ш И:

4.1. ОДОБРЯВА проекта на писмо до председателите на съдилища, като се направи допълнение във второто изречение: „Във връзка с изпълнението на проекти по Оперативна програма „Административен капацитет”, моля да ни предоставите информация......”

5. ОТНОСНО: Извлечение от протокол № 3/22.01.2014 г. на Комисия „Бюджет и финанси” относно писмо от Агенция по обществени поръчки за прилагане на чл. 15, ал. 6 от ЗОП при възлагане на поръчки за одит и изработване на тръжни документации по проекти, по които ВСС е бенефициент, и които са финансирани по оперативна програма „Административен капацитет” съфинансирана от ЕС чрез Европейския социален фонд.

Комисия „Международна дейност”
Р Е Ш И:

5.1. Приема за сведение писмото от Агенция по обществени поръчки за прилагане на чл. 15, ал. 6 от ЗОП при възлагане на поръчки за одит и изработване на тръжни документации по проекти, по които ВСС е бенефициент, и които са финансирани по оперативна програма „Административен капацитет” съфинансирана от ЕС чрез Европейския социален фонд.

6. ОТНОСНО: Обобщена справка към 09.01.2014 г. по дела с особен обществен интерес, наблюдавани в Апелативен район Пловдив.

Комисия „Международна дейност”
Р Е Ш И:

6.1. Приема за сведение Обобщената справка към 09.01.2014 г. по дела с особен обществен интерес, наблюдавани в Апелативен район Пловдив.

7. ОТНОСНО: Писмо от Прокуратура на РБългария относно командироване в чужбина на представители на Прокуратурата.

Комисия „Международна дейност”
Р Е Ш И:

7.1. Приема за сведение писмото от Прокуратурата на РБългария, във връзка с командироване в чужбина на представители на Прокуратурата на Република България.
	7.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт.

8. ОТНОСНО: Извлечение от протокол № 3/20.01.2014 г. на КПЕПК относно изготвяне на План-график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

Комисия „Международна дейност”
Р Е Ш И:

8.1. Уведомяваме КПЕПК, че при необходимост Комисия „Международна дейност” може да окаже съдействие за събиране на информация по линия на Европейската мрежа на съдебните съвети.

9. ОТНОСНО: План за действие в изпълнение на препоръките и констатациите, обобщени по време на дискусионния форум на тема: „Фактори, водещи до неоправдано забавяне на наказателния процес, както и движението по делата с особен обществен интерес, наблюдавани от Европейската комисия” по Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 г. - декември 2013 г. 

Комисия „Международна дейност”
Р Е Ш И:

9.1. След внесени корекции в проекта на План за действие по време на заседанието, възлага на дирекция „Международна дейност” да изпрати коригирания проект на документа до всички участващи институции, с молба за становища в 10-дневен срок и определяне на лице за контакт от всяка институция като се посочат и данни за контакт.

10. ОТНОСНО: Проект на Правила за дейността на Националната съдебна мрежа за сътрудничество по наказателни дела в Република България.

Комисия „Международна дейност”
Р Е Ш И:

10.1. Приема за запознаване проекта на Правила за дейността на Националната съдебна мрежа за сътрудничество по наказателни дела в Република България.
10.2. ОТЛАГА разглеждането на т. 10 за следващо заседание на комисията.

11. ОТНОСНО: Одобряване на кандидатури за стаж в Регистратурата на Европейския съд по правата на човека в Страсбург, съгласно изпълнение на ангажиментите на ВСС по договор, финансиран от НФМ в партньорство със Съвета на Европа.
		
Комисия „Международна дейност”
Р Е Ш И:

11.1. ОТЛАГА окончателното одобряване на списъка с кандидати за стаж в Регистратурата на Европейския съд по правата на човека в Страсбург за следващото заседание на комисията.
11.2. ИЗИСКВА от Даниела Петровска – директор дирекция „ОАД” да подготви справка за висящи дисциплинарни производства и наложени дисциплинарни наказания от 2007 г. до настоящия момент за всички лица от приложения списък.

Т.  Р А З Н И

12. ОТНОСНО: Доклад от Христина Тодорова – директор на дирекция „Международна дейност” във връзка с допълване на информацията на интернет-страницата на ВСС в раздел „Международно сътрудничество”.

Комисия „Международна дейност”
Р Е Ш И:

12.1. Приема доклада на Христина Тодорова – директор на дирекция „Международна дейност”.
12.2. Отправяме предложение към Комисия „Професионална квалификация, информационни технологии и статистика” за съобразяване на изложените мотиви в доклада на директора на дирекция „Международна дейност” и приоритетно подреждане на разделите в заглавната страница на ВСС.

13. ОТНОСНО: Въпросник за публичната комуникация.

Комисия „Международна дейност”
Р Е Ш И:

13.1. Препраща отговорите на Въпросника за публичната комуникация на Комисия „Публична комуникация”, по компетентност.

14. ОТНОСНО: Становище на проф. дмн Евгения Стоименова от БАН за направени доработки в Law Choice, версия 4, съгласно решение на ВСС по протокол № 42/31.10.2013 г., т. 13.5, изпратено от КПКИТС с решение от 21.01.2014 г.

Комисия „Международна дейност”
Р Е Ш И:

14.1. Приема за сведение изпратената информация от КПКИТС с решение от 21.01.2014 г.

ПРЕДСЕДАТЕЛ 
НА КОМИСИЯТА: /п/
				     	 СОНЯ НАЙДЕНОВА